રવિવારે ભારત અને પાકિસ્તાન વચ્ચે ચેમ્પિયન્સ ટ્રોફી 2017 ની ફાઇનલ મેચ રમાઇ હતી. આઇસીસીની કોઇ પણ મોટી ટૂર્નામેન્ટમાં ભારત અને પાકિસ્તાન આ બીજી વાર ફાઇનલ મેચમાં આમને-સામને હતા. આ પહેલાં બંન્ને ટીમો વર્ષ 2007માં ટી20 વિશ્વકપના ફાઇનલમાં રમ્યા હતા. તે સમયે ભારત 5 રનથી મેચ જીત્યું હતું. ચેમ્પિયન્સ ટ્રોફી 2017માં પણ બંન્ને ટીમો બીજી વાર મેદાનમાં ઉતરી હતી. પોતાની પહેલી મેચમાં ભારતે પાકિસ્તાનને 124 રનના અંતર સાથે હરાવ્યું હતું. ચેમ્પિયન્સ ટ્રોફીમાં ભારત અત્યાર સુધીમાં માત્ર એક મેચ હાર્યું છે, આ મેચમાં ભારત અને શ્રીલંકા વચ્ચે રમાઇ હતી. ભારતે નંબર વન ટીમ દક્ષિણ આફ્રિકાને હરાવીને ફાઇનલમાં સ્થાન પ્રાપ્ત કર્યું છે, જ્યારે પાકિસ્તાને ઇંગ્લેન્ડને હરાવીને ફાઇનલમાં સ્થાન મેળવ્યું છે.